LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL IŠANKSTINIŲ IŠMOKŲ UŽ 2024 M. IŠMOKĖJIMO PAgal LIETUVOS ŽEMĖS ŪKIO IR KAIMO PLĖTROS 2023–2027 METŲ STRATEGINIO pLANO intervencines priemones TIESIOGINIŲ IŠMOKŲ FORMA IR PAGAL SU PLOTU IR GYVULIAIS SUSIJUSIAS KAIMO PLĖTRAI SKIRTAS INTERVENCINES PRIEMONES

2024 m. spalio 14 d. Nr. 3D-727

Vilnius

Vadovaudamasis 2021 m. gruodžio 2 d. Europos Parlamento ir Tarybos reglamentu (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, su visais pakeitimais, 2021 m. gruodžio 2 d. Europos Parlamento ir Tarybos reglamento (ES) 2021/2116 dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013, su visais pakeitimais, 44 straipsniu, 2024 m. rugsėjo 11 d. Komisijos įgyvendinimo reglamentu (ES) 2024/2434, kuriuo dėl išankstinių išmokų pagal intervencines priemones tiesioginių išmokų forma ir pagal su plotu bei gyvuliais susijusias kaimo plėtrai skirtas intervencines priemones dydžio 2024 m. nukrypstama nuo Europos Parlamento ir Tarybos reglamento (ES) 2021/2116 44 straipsnio 2 dalies antros pastraipos, 2024 m. rugsėjo 11 d. Komisijos įgyvendinimo reglamentu (ES) 2024/2445, kuriuo dėl išankstinių išmokų pagal su plotu ir gyvuliais susijusias kaimo plėtros priemones dydžių 2024 m. nukrypstama nuo Europos Parlamento ir Tarybos reglamento (ES) Nr. 1306/2013 75 straipsnio 1 dalies trečios pastraipos, ir Lietuvos žemės ūkio ir kaimo plėtros 2023–2027 metų strateginio plano, patvirtinto 2022 m. lapkričio 22 d. Komisijos įgyvendinimo sprendimu Nr. C(2022) 8272, (toliau – Strateginis planas) nuostatomis bei atsižvelgdamas į Paramos už žemės ūkio naudmenas ir kitus plotus bei ūkinius gyvūnus paraiškos ir tiesioginių išmokų administravimo bei kontrolės taisykles, patvirtintas Lietuvos Respublikos žemės ūkio ministro 2023 m. vasario 20 d. įsakymu Nr. 3D-92 „Dėl Paramos už žemės ūkio naudmenas ir kitus plotus bei ūkinius gyvūnus paraiškos ir tiesioginių išmokų administravimo bei kontrolės taisyklių patvirtinimo“,

n u s t a t a u, kad 2024 m. spalio 16–lapkričio 30 d. avansu mokama pareiškėjams:

1. Už 2024 m. deklaruotus žemės ūkio naudmenų plotus, atitinkančius paramos pagal Strateginio plano intervencines priemones tiesioginių išmokų forma teikimo reikalavimus:

1.1. dalis bazinės pajamų paramos tvarumui didinti išmokos – 53,10 Eur už ha;

1.2. dalis išmokos jauniesiems ūkininkams, kurie siekia ją gauti pagal 2014–2022 m. laikotarpio reikalavimus, – 46,10 Eur už ha;

1.3. dalis papildomos pajamų paramos jauniesiems ūkininkams, kurie siekia ją gauti pagal 2023–2027 m. laikotarpio reikalavimus, išmokos – 76,20 Eur už ha;

1.4. dalis papildomos perskirstomosios pajamų paramos tvarumui didinti išmokos:

1.4.1. už pirmuosius 10 ha – 51,70 Eur už ha;

1.4.2. už antruosius 10 ha – 56,00 Eur už ha;

1.4.3. už trečiuosius 10 ha – 65,50 Eur už ha;

1.4.4. už ketvirtuosius ir penktuosius 10 ha – 74,60 Eur už ha;

1.5. dalis susietosios pajamų paramos išmokos už baltyminius augalus – 28,50 Eur už ha;

1.6. dalis susietosios pajamų paramos išmokos už plotus, kuriuose auginami cukriniai runkeliai, – 69,60 Eur už ha;

1.7. dalis susietosios pajamų paramos išmokos už vaisius – 282,40 Eur už ha;

1.8. dalis susietosios pajamų paramos išmokos už uogas ir riešutus – 204,50 Eur už ha;

1.9. dalis susietosios pajamų paramos išmokos už daržoves, auginamas atvirajame grunte, – 220,20 Eur už ha;

1.10. dalis kompleksinės ekologinės sistemos „Veiklos ariamojoje žemėje“ išmokos:

1.10.1. už veiklą „Augalų kaita“ – 38,20 Eur už ha (kai remiamas plotas yra iki 300 ha imtinai, įsipareigojimus prisiėmusiems nuo 2024 m.);

1.10.2. už veiklą „Tarpiniai pasėliai“ už įsėlį ar (ir) posėlį – 33,50 Eur už ha (kai remiamas plotas yra iki 300 ha imtinai);

1.10.3. už veiklą „Sertifikuotos sėklos naudojimas“ – 10,90 Eur už ha (kai remiamas plotas yra iki 300 ha imtinai);

1.10.4. už veiklą „Trumpaamžių medingųjų augalų juostos“ – 122,40 Eur už ha;

1.10.5. už veiklą „Daugiamečių žolių juostos“ – 115,60 Eur už ha;

1.10.6. už veiklas „Augalų kaita“ (įsipareigojimus prisiėmusiems nuo 2024 m.), „Tarpiniai pasėliai“, „Sertifikuotos sėklos naudojimas“ − kai remiamas plotas yra didesnis nei 300 ha, plotas, viršijantis 300 ha, yra remiamas 85 proc.;

1.11. dalis ekologinės sistemos „Ariamųjų durpžemių keitimas pievomis“ išmokos – 153,00 Eur už ha;

1.12. dalis ekologinės sistemos „Eroduotos žemės keitimas pievomis“ išmokos – 127,20 Eur už ha;

1.13. dalis ekologinės sistemos „Kompleksinė pievų ir šlapynių priežiūros schema“ išmokos:

1.13.1. už veiklą „Ekstensyvus daugiamečių pievų tvarkymas ganant gyvulius“ – 130,60 Eur už ha;

1.13.2. už veiklos „EB svarbos natūralių pievų, šlapynių bei rūšių buveinių tvarkymas“ EB svarbos natūralių pievų tvarkymą – 202,00 Eur už ha;

1.14. dalis ekologinės sistemos „Sodų ir uogynų tvarkymas gamtai palankiu būdu“ išmokos – 69,40 Eur už ha;

1.15. dalis ekologinės sistemos „Ariamosios žemės keitimas pievomis, jų išlaikymas ir priežiūra“ išmokos:

1.15.1. už veiklą „Ariamosios žemės keitimas daugiametėmis pievomis“ – 137,40 Eur už ha;

1.15.2. už veiklą „Daugiamečių pievų išlaikymas ir priežiūra“ – 49,50 Eur už ha.

2. 2024 metais atitikusiems susietosios pajamų paramos už pienines karves reikalavimus:

2.1. dalį susietosios pajamų paramos už pienines karves:

2.1.1. 1 pakopoje – 137,20 Eur už pieninę karvę;

2.1.2. 2 pakopoje – 176,50 Eur už pieninę karvę;

2.1.3. 3 pakopoje – 196,10 Eur už pieninę karvę;

2.1.4. 4 pakopoje – 147,00 Eur už pieninę karvę;

2.2. dalį išmokos už pieninę karvę – 7,00 Eur, jeigu laikytojo tiriamoji pieninių gyvūnų banda dalyvavo produktyvumo tyrimuose, kaip nustatyta 2023–2027 metų susietosios pajamų paramos už pienines karves administravimo taisyklėse, kurios patvirtintos Lietuvos Respublikos žemės ūkio ministro 2023 m. vasario 24 d. įsakymu Nr. 3D-103 „Dėl 2023–2027 metų susietosios pajamų paramos už pienines karves administravimo taisyklių patvirtinimo“ (toliau – Taisyklės);

2.3. dalį išmokos už pieninę karvę – 21,00 Eur, jeigu laikytojas buvo pripažintos žemės ūkio kooperatinės bendrovės (kooperatyvo) nariu, kaip nustatyta Taisyklėse.

3. Išankstines kompensacines išmokas paramai pagal Strateginio plano kaimo plėtros intervencinę priemonę „Vietovės su gamtinėmis ar kitomis specifinėmis kliūtimis“ už 2024 m. gauti:

3.1. vietovėse, kuriose esama didesnio intensyvumo didelių gamtinių kliūčių:

3.1.1. už ariamąją žemę bei daugiamečius sodinius, iki 200 ha (imtinai) valdos plotui – 40,00 Eur už ha;

3.1.2. už ariamąją žemę bei daugiamečius sodinius, didesniam kaip 200 ha valdos plotui – 20,00 Eur už ha;

3.1.3. už ganyklas arba pievas – 40,00 Eur už ha;

3.2. vietovėse, kuriose esama mažesnio intensyvumo didelių gamtinių kliūčių:

3.2.1. už ariamąją žemę bei daugiamečius sodinius, iki 200 ha (imtinai) valdos plotui – 27,00 Eur už ha;

3.2.2. už ariamąją žemę bei daugiamečius sodinius, didesniam kaip 200 ha valdos plotui– 13,00 Eur už ha;

3.2.3. už ganyklas arba pievas– 27,00 Eur už ha;

3.3. intensyvaus karsto vietovėse– 17,00 Eur už ha;

3.4. potvynių užliejamose vietovėse – 17,00 Eur už ha.

4. Išankstines kompensacines išmokas paramai pagal Strateginio plano kaimo plėtros intervencinę priemonę „Ekologinis ūkininkavimas. Ekologinio ūkininkavimo tęstiniai įsipareigojimai“ už 2024 m. gauti:

4.1. pagal veiklą „Perėjimas prie ekologinio ūkininkavimo“:

4.1.1. kai remiamas plotas yra iki 300 ha imtinai:

4.1.1.1. už javus, daugiametes žoles sėklai – 272,00 Eur už ha;

4.1.1.2. už daugiametes žoles – 201,00 Eur už ha;

4.1.1.3. už daržoves, bulves, uogynus, sodus, vaistažoles, aromatinius ir prieskoninius augalus – 633,00 Eur už ha;

4.1.2. kai remiamas plotas yra didesnis nei 300 ha, plotas, viršijantis 300 ha, laikantis paramos paraiškoje deklaruotų pasėlių proporcijos pagal atitinkamas augalų grupes (pasėlius), yra remiamas 85 proc.;

4.2. pagal veiklą „Ekologinis ūkininkavimas“:

4.2.1. kai remiamas plotas yra iki 300 ha imtinai:

4.2.1.1. už javus, daugiametes žoles sėklai – 232,00 Eur už ha;

4.2.1.2. už daugiametes žoles – 193,00 Eur už ha;

4.2.1.3. už daržoves, bulves, uogynus, sodus, vaistažoles, aromatinius ir prieskoninius augalus – 544,00 Eur už ha;

4.2.2. kai remiamas plotas yra didesnis nei 300 ha, plotas, viršijantis 300 ha, laikantis paramos paraiškoje deklaruotų pasėlių proporcijos pagal atitinkamas augalų grupes (pasėlius), yra remiamas 85 proc.

5. Parama nemokama pareiškėjams, kurių patikros vietoje dėl atitikties reikalavimams nėra baigtos.

Žemės ūkio ministras	Kazys Starkevičius